Dobro jutro.
Drago mi je da vidim toliko finih ljudi ovdje
i toliko nasmijanih lica.
Ja imam vrlo neobičnu
prošlost, stav i pristup
stvarnom svijetu
zato što sam opsjenar.
Radije koristim taj termin nego čarobnjak
jer kada bih bio čarobnjak, to bi značilo
da koristim čarolije i čarobne riječi
i pokrete
kako bih postigao pravu magiju.
Ne, ja ne radim to; ja sam opsjenar,
odnosno, netko tko se pretvara da je
pravi čarobnjak. (Smijeh)
Dakle, kako to radimo?
Oslanjamo se na činjenicu
da publika, kao što ste vi,
donosi pretpostavke.
Na primjer, kada sam izašao ovdje
i uzeo mikrofon s postolja
i uključio ga,
vi ste pretpostavili kako je to mikrofon, a nije.
(Smijeh)
Zapravo, ovo je nešto
s čim otprilike polovina vas, više od polovine vas nije upoznato.
Ovo je trimer za bradu, vidite.
I vrlo je loš mikrofon.
Isprobao sam ga mnogo puta. (Smijeh.)
Druga pretpostavka koju ste donijeli –
a ova mala lekcija služi kako bi vam pokazala
da ćete donositi pretpostavke –
ne samo da možete već i da hoćete –
kada vam se nametnu na pravi način.
Vi vjerujete kako ja gledam u vas.
Pogrešno. Ne gledam u vas. Ne mogu vas vidjeti.
Znam da ste tu, rekli su mi iza pozornice, dvorana je puna i tako to.
Znam da jeste jer vas mogu čuti,
ali ne mogu vas vidjeti jer obično nosim naočale.
Ovo nisu naočale, ovo je prazan okvir. (Smijeh.)
Sasvim prazan okvir.
Dakle, zašto bi odrastao čovjek izašao pred vas
noseći prazni okvir na licu?
Da vas prevari, dame i gospodo,
da vas obmane, da vam pokaže da ćete i vi
donositi pretpostavke.
Nemojte to nikada zaboraviti.
Sada, moram nešto učiniti, kao prvo – uzeti prave naočale
da bih vas zapravo mogao vidjeti,
što će mi vjerojatno biti olakšavajuća okolnost. Ne znam.
Nisam dobro pogledao. Pa, i nije osobito olakšavajuća.
(Smijeh)
Sada moram nešto učiniti što je
pomalo neobično za mađioničara.
Ali, uzet ću neke lijekove.
Ovo je puna bočica
Calms Fortea.
Objasnit ću to za trenutak.
Ignorirajte upute.
To je ono što vlada mora staviti unutra
da vas zbuni – siguran sam.
Uzet ću dosta ovih.
Zapravo, cijelu bočicu.
32 tablete Calms Fortea.
Sada kada sam to učinio, – objasnit ću to za trenutak –
moram vam reći
da sam ja glumac.
Ja sam glumac koji igra određenu ulogu.
Igram ulogu mađioničara,
čarobnjaka, ako želite, pravog čarobnjaka.
Kada bi se netko pojavio na ovoj pozornici ispred mene
i tvrdio kako je zapravo
drevni danski princ Hamlet,
bili biste uvrijeđeni,
i to s pravom.
Zašto bi netko pretpostavio da biste povjerovali
u nešto tako bizarno?
Ali, u svijetu postoji
velika populacija
ljudi koja će vam reći
da imaju vidovnjačke čarobne moći,
da mogu predvidjeti budućnost,
da mogu uspostaviti kontakt s mrtvima.
Oh, i također kažu,
prodat će vam astrologiju
i druge metode za proricanje sudbine.
To će vam rado prodati. Da.
I također kažu
da vam mogu dati perpetuum mobile
i sustave besplatne energije.
Tvrde da su vidovnjaci
ili magovi – što god mogu.
Ali, jedna stvar koja se uveliko vraća
tek odnedavno
jest ova stvar
o razgovoru s mrtvima.
Sada, mom nevinom umu,
smrt podrazumijeva
nemogućnost komunikacije. (Smijeh)
Možda ćete se složiti sa mnom u tome.
Ali, ovi ljudi, oni će vam reći,
ne samo da mogu komunicirati s mrtvima –
"Pozdrav tamo!" –
već i da čuju mrtve
te da mogu prenositi informacije živima.
Pitam se je li to istina.
Mislim da nije jer
ljudi u ovoj subkulturi
koriste potpuno iste trikove kao i mi mađioničari,
potpuno iste
fizičke metode, iste psihološke metode.
I uspješno i lukavo
obmanjuju milijune ljudi širom svijeta
na njihovu štetu.
Obmanjuju te ljude.
To ih košta mnogo novaca,
košta ih prilične duševne boli.
Milijarde dolara troše se
svake godine posvuda širom svijeta
na ove šarlatane.
Dakle, ja imam dva pitanja
koja bih htio postaviti tim ljudima
kada bih imao priliku za to.
Prvo pitanje: ako ih želim pitati da prizovu –
jer ih stvarno čuju ušima.
Slušaju duhove na taj način.
Pitat ću vas da prizovete duh moje bake
jer, kada je umrla, kod nje je bila oporuka
i sakrila ju je negdje. Ne znamo gdje je.
I tako pitamo baku: "Gdje je oporuka, bako?"
Što baka kaže?! Kaže: "U raju sam i divno je,
ovdje sam sa starim prijateljima, mojim preminulim prijateljima
i mojom obitelji,
i svim psićima i mačkama koje sam imala kao mala.
I volim vas, uvijek ću biti s vama.
Zbogom."
I nije odgovorila na prokleto pitanje.
Gdje je oporuka?!
Mogla je lagano reći:
"Oh, u knjižnici je na drugoj polici, iza enciklopedije."
Ali, to ne kaže. Ne, ne kaže.
Ne daje nam nikakve korisne informacije.
Platili smo dosta novca za tu informaciju,
ali je nismo dobili.
Drugo pitanje koje bih htio postaviti prilično je jednostavno.
Recimo da ih pitam da stupe u kontakt
s duhom mog preminulog svekra, na primjer.
Zašto uporno govore –
sjetite se, oni mu pričaju u uho –
zašto kažu: "Moje ime počinje sa J ili M?"
Je li to igra nagađanja?
Nagađanja i pogađanja? Što je to?
Je li to s 20 pitanja? Ne, prije će biti 120 pitanja.
Ali, to je okrutna opaka
i potpuno nesavjesna –
bit ću dobro, nemojte ustajati (Smijeh) –
igra koju ti ljudi igraju.
I koriste nevine, naivne,
ožalošćene siromašne ljude u svijetu.
Dakle, to je proces
koji se zove hladno čitanje.
Ima jedan momak –
zove se Van Praagh, James Van Praagh.
On je jedan od velikih praktikanata ove stvari.
John Edward, Sylvia Browne
i Rosemary Altea, oni su neki drugi.
Ima ih na stotine širom planete, ali u ovoj zemlji
James Van Praagh jako je poznat.
I što on radi? On vam voli pričati
kako su preminuli postali preminuli,
odnosno ljudi koje čuje ušima.
I ono što vrlo često kaže je ovo:
"Kaže mi, kaže mi, da je prije smrti
imao problema s disanjem"
Ljudi, to je poanta umiranja.
(Smijeh)
Prestanete disati i onda ste mrtvi.
Sasvim jednostavno.
I takve će vam informacije prenijeti?
Ne bih rekao.
E sada, ti ljudi će nagađati. Reći će, na primjer:
"Zašto čujem nešto o struji?
Govori mi: 'Struja.'
Je li bio električar?" Ne.
"Je li ikada imao brijač na struju?" Ne.
To je igra pogađanja s ovakvim pitanjima.
To je ono što oni rade.
Ljudi nas često pitaju,
u Fondu za obrazovanje Jamesa Randija,
pozovu me i kažu: "Zašto se toliko brinete oko toga, gospodine Randi?
Nije li to sve jako zabavno?"
Ne, nije zabavno. To je okrutna farsa.
Možda će vam dati izvjesnu utjehu,
ali ta utjeha traje
samo 20-ak minuta.
I onda ljudi pogledaju u ogledalo i kažu:
"Upravo sam platio dosta novaca za to čitanje.
I što mi je rekla? 'Volim te!'"
Uvijek to kažu.
Ne dobijaju nikakve informacije,
nikakvu vrijednost za ono što potroše.
Sylvia Browne je krupna riba.
Zovemo je 'Kandža'.
Sylvia Browne – hvala –
Sylvia Browne je krupna riba
u ovom poslu trenutno.
Sylvia Browne – čisto da znate –
zaradi 700 dolara
za čitanje od 20 minuta preko telefona.
Ne mora ni biti negdje osobno.
I morate čekati dvije godine jer je
rezervirana unaprijed u tom razdoblju.
Plaćate kreditnom karticom, ili kako već,
i onda će vas ona nazvati
nekada u naredne dvije godine.
Znate da je ona. "Zdravo, ovdje Sylvia Browne."
To je ona. Odmah možete pogoditi.
E sada, Montel Williams je inteligentan čovjek.
Svi znamo tko je on na televiziji.
Obrazovan je. Pametan.
On zna da je to što Sylvia Browne radi pogrešno,
ali ga briga za to.
Jednostavno ne mari
jer, naposljetku, sponzorima se to sviđa
i on će je stalno izlagati
televizijskoj publici.
Dakle, što vam Sylvia Browne daje za tih 700 dolara?
Daje vam ime vašeg anđela čuvara, kao prvo.
Bez toga, kako biste živjeli? (Smijeh)
Daje vam imena prethodnih života,
tko ste bili u prethodnom životu.
Ma da.
Izgleda da su sve žene
bile babilonske
princeze, ili tako nešto.
I svi muškarci bili su grčki ratnici
koji su se borili s Agamemnonom.
Nikada nema
14-ogodišnjeg čistača cipela s ulica Londona
koji je umro od tuberkuloze.
On očito nije vrijedan spomena.
I još jedna čudna stvar, ljudi – možda ste primijetili –
gledate te ljude na televiziji –
i nikada ne prizovu nikog iz pakla. (Smijeh)
Svi se vraćaju iz raja, ali nikada iz pakla.
Kada bi prizvali nekog mog prijatelja,
neće... Pa, shvaćate što vam želim reći.
(Smijeh)
Dakle, Sylvia Browne je izuzetak,
izuzetak zbog jedne stvari
jer Fond za obrazovanje Jamesa Randija, moj fond,
nudi nagradu od milijun dolara putem obveznica.
Nagrada se lako dobiva.
Potrebno je samo, pod prikladnim uvjetima
za promatranje, dokazati neki paranormalni okultni
ili natprirodni događaj bilo kakve prirode.
Vrlo je lako – osvojite milijun dolara!
Sylvia Browne je izuzetak
jer je ona jedini profesionalni vidovnjak
iz cijelog svijeta
koji je prihvatio naš izazov.
Učinila je to u emisiji Larryja Kinga na CNN-u
prije šest i pol godina.
I od tada nam se nije javljala. Čudno.
Rekla je, kao prvo, da nije znala kako kontaktirati sa mnom.
Ma da.
Profesionalni vidovnjak koji razgovara s mrtvima
ne može mene naći?
(Smijeh)
Živ sam – možda ste primijetili.
Zdrav, prilično zdrav u svakom slučaju.
Nije mogla kontaktirati sa mnom. Sada kaže da neće kontaktirati sa mnom
jer sam nevjernik.
Još veći razlog da uzmeš milijun dolara,
zar ne misliš, Sylvia?
Te ljude treba zaustaviti – sada sam ozbiljan.
Treba ih zaustaviti jer je ovo okrutna farsa.
Ljudi nam stalno dolaze u fond.
Uništeni su i financijski i emotivno
jer su povjerili svoj novac i vjeru
tim ljudima.
Ja sam popio neke pilule ranije.
Moram vam to objasniti.
Homeopatija – idemo saznati o čemu se tu radi.
Hmm. Čuli ste za to.
To je alternativni način liječenja.
Homeopatija se zapravo sastoji – a to je ovo.
Ovo je Calms Forte,
32 tablete za spavanje! Zaboravio sam vam to reći.
Upravo sam popio
dozu tableta za spavanje dovoljnu za šest i po dana.
(Smijeh)
Šest i pol dana – to je sigurno smrtonosna doza.
Piše ovdje otraga –
"U slučaju predoziranja,
odmah pozovite centar za kontrolu trovanja,"
i dali su 0800 broj telefona.
Nemojte ustajati. Bit ću dobro.
Nisu mi zapravo potrebni
zato što radim ovaj trik
s publikom širom svijeta
zadnjih osam ili deset godina –
uzimam smrtonosne doze homeopatskih tableta za spavanje.
Zašto ne utječu na mene?
(Smijeh)
(Pljesak)
Odgovor će vas možda iznenaditi.
Što je homeopatija?
To je kada uzmete lijek koji stvarno djeluje
i razradite ga na
mnogo više od Avogadrove granice.
Razradite ga dok
od njega ništa ne ostane. (Smijeh)
Ljudi, ovo što ću vam reći
nije samo metafora – istina je.
To je potpuno isto kao da ste uzeli
tabletu aspirina od 325 miligrama,
bacili je usred jezera Taho
i onda promiješali, naravno, jako velikim štapom
i čekali dvije godine
dok otopina ne postane homogena.
Onda, kada imate glavobolju,
uzmete gutljaj te vode – i eto, nestala je!
(Smijeh)
To je istina. To je bit homeopatije.
Ima još jedna stvar koju govore – ovo će vam se svidjeti –
što je lijek razrjeđeniji, kažu,
to je moćniji.
Čekajte malo, čuli smo za jednog tipa na Floridi.
Siroti čovjek. Uzimao je homeopatske lijekove.
Umro je od predoziranja.
Zaboravio je popiti lijek.
(Smijeh)
Razmislite o tome. Razmislite.
To je besmisleno. Potpuno besmisleno.
Ne znam zašto
vjerujemo u sve te gluposti svih ovih godina.
E sad, dopustite da vam kažem –
Fond za obrazovanje Jamesa Randija
maše ovom velikom nagradom,
ali, moram reći, da to što nitko
nije pristao na ovu ponudu
ne znači da te moći ne postoje.
Možda postoje, negdje u svijetu.
Možda su ovi ljudi samo vrlo bogati.
Pa, na osnovu Sylvije Browne, rekao bih da je tako.
Znate, 700 dolara za čitanje od 20 minuta
preko telefona –
to je više nego što odvjetnici zarađuju.
Hoću reći da je to ogromna količina novca.
Možda tim ljudima ne treba milijun dolara,
ali zar ne mislite da bi htjeli da ih uzmu
samo da od mene naprave budalu?
Samo da se riješe tog nevjernika
o kojem Sylvia Browne stalno priča?
Mislim da se nešto mora poduzeti oko toga.
Zaista, voljeli bismo čuti vaše prijedloge
kako kontaktirati s federalnim, državnim
i lokalnim vlastima
i natjerati ih da nešto poduzmu.
Ako saznate – sada mi je jasno –
ljudi nam čak i danas govore
o epidemiji SIDA-e
i djeci koja gladuju širom svijeta
i zagađenim zalihama vode s kojima se ljudi muče.
Te stvari su nam vrlo važne,
one su od ključne važnosti.
I moramo nešto poduzeti u vezi s tim problemima.
Ali, u isto vrijeme...
kao što je Arthur C. Clark govorio, znate:
"Trunjenje ljudskog uma."
Vjerovanje u paranormalno i okultno
i natprirodno,
sve te potpune gluposti,
to srednjovjekovno razmišljanje.
Mislim da se nešto treba učiniti protiv toga
i sve to ovisi o obrazovanju.
Mediji su, uglavnom,
krivi za te stvari.
Oni besramno promoviraju
svakakve gluposti te vrste
zato što su sponzori zadovoljni.
Na to se svodi – na novac.
To je ono što je njima bitno.
Zaista moramo učiniti nešto oko toga.
Rado ću prihvatiti vaše prijedloge
i volio bih da se
prijavite na našu internet stranicu.
www.randi.org.
Otiđite tamo i pogledajte arhive
i saznat ćete puno više
o ovome o čemu sam vam pričao.
Vidjet ćete kakve zapise imamo.
Ništa nije ljepše nego kad nam se u knjižnici
pojavi obitelj
koja kaže kako je majka dala cijelo obiteljsko bogatstvo.
Kupila je sve diskove,
dala je sve akcije i njihove certifikate.
Zaista je to tužno slušati.
I sve to nije im nimalo pomoglo,
nije im riješilo niti jedan problem.
Da, američki um će možda zaista propasti
kao i svi umovi širom svijeta
ako ne počnemo razumno razmišljati o ovim stvarima.
Dakle, ponudili smo ovu nagradu,
kao što sam rekao – mašemo njome.
Čekamo vidovnjake da dođu i uzmu je.
Mnogo njih dolazi,
stotine njih svake godine.
To su lovci na blago
i ljudi koji također misle da mogu pričati s mrtvima,
ali to su amateri – ne znaju kako da ocijene vlastite
takozvane moći.
Profesionalci nam se nikada ne približavaju –
osim onog slučaja sa Sylvijom Browne
o kojem sam vam pričao.
Ona je pristala i onda se povukla.
Dame i gospodo,
ja sam James Randi
i čekam.
Hvala vam.
(Pljesak)